**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 21.01.2024, ora 08.00 – 22.01.2024, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 22.01.2024, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben, AVERTIZARE Hidrologică, cod portovaliu,** valabilă în intervalul **21.01.2024 ora 12:00 – 22.01.2024 ora 24:00**, vizând **creşteri de debite şi niveluri ca urmare a propagării viiturilor formate anterior în amonte, cu depăşiri ale COTELOR DE APĂRARE, în bazinele hidrografice Tur, Crasna, Crişul Negru, Crişul Alb, Timiş, Bârzava, Moraviţa**, astfel:

**COD GALBEN**

 **În intervalul 21.01.2024 ora 12:00 – 22.01.2024 ora 24:00** pe râurile din bazinele hidrografice: Tur – sector aval Ac. Călineşti Oaş **(sector îndiguit, judeţul Satu Mare)**, Crasna – sector aval S.H. Craidorolţ **(sector îndiguit, judeţul Satu Mare)**, Crişul Alb – sector aval S.H. Ineu **(sector îndiguit, judeţul Arad)**, Timiş – sector aval S.H. Şag **(sector îndiguit, judeţul Timiş)**.

 **În intervalul 21.01.2024 ora 12:00 – 22.01.2024 ora 12:00** pe râurile din bazinele hidrografice: Crişul Negru – sector aval S.H. Talpoş **(sector îndiguit, judeţele: Bihor şi Arad)**, Bârzava – sector aval S.H. Gătaia **(sector îndiguit, judeţul Timiş)**, Moraviţa – curs inferior **(sector îndiguit, judeţul Timiş)**

**COD PORTOCALIU**

 **În intervalul 21.01.2024 ora 12:00 – 22.01.2024 ora 12:00** pe râurile din bazinele hidrografice: Tur – sector aval S.H. Turulung **(sector îndiguit, judeţul Satu Mare)**.

**Se ridică începând cu data de 21.01.2024 ora 12:00 Avertizarea Hidrologică din celelalte bazine hidrografice avertizate anterior.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ARAD, BIHOR, SATU-MARE şi TIMIŞ – ATENŢIONARE Hidrologică, cod Galben*
* SATU-MARE – AVERTIZARE Hidrologică, cod Portocaliu

**Debitele au fost în general în scădere** exceptând râurile din bazinele: Jiu, Olt, Vedea, Argeş, Ialomița, Siret (exceptând râurile din bazinele Bistrița şi Trotuş), Prut (exceptând cursul superior) şi cele din Dobrogea unde au fost relativ staționare.

Pe cursurile inferioare ale Someşului, Crişului Alb, Timişului şi pe cursul mijlociu şi inferior al Mureşului debitele au fost în creştere prin propagare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Putna, bazinul superior şi mijlociu al Bistriței şi pe cursurile superioare ale Crasnei, Jiului, Moldovei și Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Bârlad, Jijia, pe unii afluenți ai Jiului inferior, Oltului inferior și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe majoritatea râurilor au fost în extindere și intensificare.

Se situează peste:

* **COTA DE INUNDAȚIE** râul Tur la stația hidrometrică Micula (310+40) – jud. SM.
* **COTELE DE ATENȚIE** râurile la stațiile hidrometrice: Tur – Turulung (360+14), Crasna – Domănești (400+56 ) – jud. SM, Crasna – Berveni (490+28) – jud. SM, Crișul Alb – Ineu (500+9) – jud. AR și Crișul Alb – Chișineu Criș (600+28) – jud. AR.

Este în vigoare **Avertizarea hidrologică** nr. 9 din 21.01.2024.

**Debitele vor fi în general staționare,** exceptând râurile din bazinele hidrografice: Vişeu, Iza, Tur, Someş (exceptând cursul inferior), Crasna, Barcău, Crişuri, Mureş (exceptând cursul inferior), Bega, Timiş, Bârzava, Moravița, Caraş, Nera, Cerna unde vor fi în scădere,

Pe cursurile inferioare ale Someşului şi Mureşului debitele vor fi în creştere prin propagare

Formațiunile de gheață (gheață la maluri, pod de gheață, năboi, sloiuri) vor fi în extindere şi intensificare.

Se vor mai situa peste **COTELE DE ATENȚIE,** prin propagare, cursurile inferioare ale râurilor: Tur, Crasna și Crişul Alb.

Se menține în vigoare **Avertizarea hidrologică** nr. 9 din 21.01.2024.

**DUNARE:**

**Debitul la intrarea în țar****ă (secțiunea Baziaș) în** **intervalul 21.01.2024 – 22.01.2024** **a fost în scădere, având valoarea de** **7300 m3/s,** peste media multianuală a lunii **ianuarie (4950 m3/s).**

În aval de Porţile de Fier, debitele au fost în scădere.

**Debitul la intrarea în țară (secțiunea Baziaș) va fi în scădere (7200 m3/s).**

În aval de Porţile de Fier, debitele vor fi în scădere.

***Se situează în faza I de apărare următoarele sectoare de dig:***

- Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situaţia meteorologică în intervalul 21.01.2024, ora 08.00 – 22.01.2024, ora 08.00**

**În ţara,** valorile termice diurne nu au variat semnificativ față de cele din intervalul precedent, însă dimineața și noaptea a fost ger, local în nord, centru și sud. Cerul a fost variabil, cu înnorări temporare ziua în estul și centrul teritoriului, unde cu totul izolat a nins slab, iar în regiunile sudice a fost nebulozitate stratiformă, local persistentă și trecător a fulguit. Vântul a suflat slab și moderat, cu unele intensificări în zona montană înaltă (rafale de până la 65...75 km/h, viscolind zăpada), precum și în nordul Moldovei și în Delta Dunării, cu viteze în general de 45...55 km/h. Este strat de zăpadă în zona montană și măsura aseară la ora 20 -în platformele stațiilor meteorologice- până la 114 cm în Munții Călimani și 87 cm în Munții Făgăraș, local în Muntenia (până la 14 cm), Moldova (până la 12 cm), Transilvania (până la 9 cm), Maramureș (până la 8 cm), Oltenia (până la 7 cm) și izolat în Dobrogea (până la 5 cm). Temperaturile maxime s-au încadrat între -4 grade la Miercurea Ciuc și Corugea și 6 grade la Petroșani, Drobeta-Turnu Severin, Curtea de Argeș și Pătârlagele, iar la ora 6 se înregistrau valori de temperatură cuprinse între -17 grade la Făgăraș și Sfântu Gheorghe (Covasna) și -1 grad la Sulina. Dimineața și noaptea a fost ceață cu depunere de chiciură local în Oltenia, Muntenia, Dobrogea, estul Transilvaniei și pe alocuri în Banat și Crișana.

*OBSERVAȚII - au fost emise 12 atenționări cod galben pentru fenomene meteorologice periculoase imediate.*

**La Bucureşti,** vremea a fost rece, geroasă dimineața și noaptea în zona preorășenească. În cea mai mare parte a intervalului a fost nebulozitate joasă, iar noaptea s-a format ceață. Vântul a suflat slab până la moderat. Temperatura maximă, mai coborâtă decât în ziua anterioară, a fost de -1 grad la Filaret și Băneasa și 0 grade la Afumați, iar la ora 6 erau -10 grade la Băneasa, -8 grade la Afumați și -7 grade la Filaret. La ora 20, stratul de zăpadă avea grosimi cuprinse între 9 și 12 cm.

**3. Prognoza meteorologică în intervalul 22.01.2024, ora 08.00 – 23.01.2024, ora 08.00**

**În ţara,** vremea va fi rece dimineața și noaptea, iar local în nord, est, centru și sud va fi ger. Cerul va fi variabil, cu nebulozitate stratiformă sau ceață local în regiunile extracarpatice și izolat în rest. Noaptea se va înnora treptat în partea de vest și de nord a țării, iar spre dimineață vor fi posibile precipitații mixte în extremitatea de vest a teritoriului și în nordul Moldovei. Vântul va sufla slab și moderat, cu unele intensificări în Moldova și în sudul Banatului. Temperaturile maxime se vor situa între -5 grade în depresiuni și în zonele cu ceață persistentă și 8 grade în Dealurile de Vest, iar cele minime se vor încadra între -12 și 1 grad, cu valori mai mici în depresiunile Carpaților Orientali, până spre -18 grade.

**La Bucureşti,** vremea se va menține rece, astfel că temperatura maximă se va situa în jurul valorii de -2 grade, iar cea minimă va fi de -10...-7 grade. Cerul va avea înnorări, iar în special dimineața și noaptea va fi ceață. Vântul va sufla în general slab.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**